b'\n_START_ARTICLE_\nNikola Pekovi\xc4\x87\n_START_SECTION_\nUra\n_START_PARAGRAPH_\nPekovi\xc4\x87 aloitti koripallouransa KK Budu\xc4\x87nost Podgorican juniorijoukkueissa. Sielt\xc3\xa4 h\xc3\xa4n siirtyi KK Atlakseen, jossa h\xc3\xa4n pelasi vuoteen 2005 saakka. KK Atlaksesta Pekovi\xc4\x87 siirtyi KK Partizaniin, jossa h\xc3\xa4n pelasi kolme kautta. Vuonna 2008 h\xc3\xa4net valittiin NBA:n varaustilaisuudessa Minnesota Timberwolvesiin varausnumerolla 31, mutta kaudeksi 2008\xe2\x80\x932009 h\xc3\xa4n siirtyi Panathinaikosiin kolmen vuoden sopimuksella. Seuran paidassa Pekovi\xc4\x87 voitti Euroliigan-mestaruuden, sek\xc3\xa4 kaksi Kreikan mestaruutta. Pelattuaan seurassa kaksi kautta h\xc3\xa4n siirtyi vihdoin Minnesotaan. Vuodesta 2014 nilkkavaivat haittasivat pahasti h\xc3\xa4nen pelaamistaan ja h\xc3\xa4nen ottelum\xc3\xa4\xc3\xa4r\xc3\xa4ns\xc3\xa4 j\xc3\xa4iv\xc3\xa4t v\xc3\xa4h\xc3\xa4isiksi.'